בס"ד

ועדת רכש מתאריך 26/7/26 

נוכחים :
רו"ח תומר ביטון – גזבר העירייה
מר שוקי קליין – מנכ"ל העירייה 
עו"ד עדי אזולאי – מחלקה משפטית
מר דוד לוי – מנהל רכש

· מופע 
התבקשתי ע"י אגף התרבות להתקשר עם האומן מלך הקסטות להופעה שתתקיים בדימונה, בתאריך 20/8/26 בשעה: 21:00 בדימונה.
האומן ייחודי בניגון על טייפים מקוריים ישירות מקסטות ומוסיקה של שנות ה-90, משך ההופעה כ-50 דקות, ההתקשרות הנה ישירות מול האמן בעלות 48,000 ₪ + מע"מ.

החלטה:
לאחר ששמענו את דבריו של מנהל הרכש, הועדה מחליטה להתקשר עם האומן ע"פ הצעתו. מדובר בהתקשרות הפטורה מחובת מכרז על פי תקנה 3{3} לתקנות העיריות {מכרזים} התשמ"ח 1987.

· רכישת דלתות 
התבקשתי ע"י אגף החינוך לקבל הצעת מחיר עבור אספקה והתקנת דלתות:
1. דלת פולימרית כולל משקוף + התקנה
2. דלת מוסדית ממתכת כולל משקוף + התקנה
התקבלו הצעות מחיר:
דלת פולימרית
· כל דלת דלת – הציע 1900 ₪ + מע"מ 
· זיו דלתות – הציע 1271 ₪ + מע"מ 
· נגב דלתות – הציע 1550 ₪ + מע"מ
דלת מוסדית 
· נגב דלתות – הציע 3800 ₪ + מע"מ 
· שיריונית חוסם – הציע 3000 ₪ + מע"מ
· זיו דלתות – הציע 2500 ₪ + מע"מ
החלטה: 
לאחר ששמענו את דבריו של מנהל הרכש, הועדה מחליטה להתקשר עם: דלת פולימרית – זיו דלתות, דלת מוסדית – זיו דלתות. מדובר בהתקשרות הפטורה מחובת מכרז על פי תקנה 3{3} לתקנות העיריות {מכרזים} התשמ"ח 1987.

· רכישת כרטיסים

בעקבות נפילת הטיל בדימונה ולאור שנפגעו מספר בניינים בסביבת הנפילה העבירה המדינה לעיריית דימונה סך של 2000 ₪ עבור כל תושב הגר באזור הנפילה.
כאשר 1500 ₪ מהסכום הנו פיצוי לעירייה לשיקום וטיפול בתושבים, וסך של 500 ₪ מענק עבור כל תושב שנפגע.
את המענק על העירייה להעביר לתושבים בצורת כרטיס נטען שיועבר לכל תושב.
לצורך זה, חברת כאל נרתמה לרווחת התושבים והסכימה לספק כרטיסים נטענים ללא עמלה כלל, מדובר ב-1400 כרטיסים מבדיקה שערכנו עם דואר ישראל נמסר לנו כי הם גם יכולים לבצע את אספקת הכרטיסים בעלות של 18 ₪ לכרטיס. אציין כי חברת כאל פעלה בשיתוף פעולה עם חברת מוניבוקס ( חברת בת של השלטון המקומי ) לצורך העברת כספי המענק שניתנו על ידי המדינה לרשויות לחלוקה לתושבים. 


החלטה:
לאור ההסכם של חברת כ.א.ל עם השלטון המקומי ולאור כך שהחברה אינה גובה עמלה על העסקה הועדה ממליצה להתקשר עם חברת כאל ע"פ הצעתם.

· התקשרות עם ספק יחיד – ענבל אליאב

עיריית דימונה הודיעה  על כוונתה להתקשר בפטור ממכרז עם הספקית הגב' ענבל אליאב  לצורך מתן שירותי טיפול והדרכה לילדים והורים עם הפרעות קשב וריכוז בשיטות ייחודיות המשלבות מציאות מדומה, nlp ו-cbt לקהילות שונות ומגוונות ובפרט למגזר החרדי (להלן: "ההתקשרות").

עיקרי ההתקשרות הינם כדלהלן:
1. הקמה ויישום תכנית טיפולית רגשית שנתית בבית ספר ייסודי חרדי, מתן טיפולים רגשיים פרטניים וקבוצתיים לילדי בית הספר, ליווי ותמיכה משפחתית בתהליך הטיפולי.

2. במסגרת התוכנית מתחייבת המטפלת למלא אחר התנאים הבאים:
· הגעה פעם בשבוע לבית הספר לטיפול תהליכי משמעותי  לפרק זמן של  מינימום שעתיים אקדמיות בכל מפגש.
· זמינות טלפונית מלאה לצוות בית הספר והורי הילדים.
· השתתפות בישיבות בין מקצועיות וכתיבת חוות דעת ודוחות על התקדמות הטיפול במשפחה.
· קשר רציף וקבוע עם אגף החינוך והרווחה במידת הצורך.
3. התוכנית נשענת על שיתוף הפעולה של כל הגורמים המטפלים בילדים ונוער בסיכון בעיר ובין המשפחות. המודל הינו מודל משולב הכולל ראייה קהילתית והוא מציב את משפחותיהם של הילדים במוקד ההתערבות.

במחלקת הרכש לא התקבל פניות בנושא.  

החלטה 
לאור שלא התקבלו פניות של ספקים בנושא ובהתאם להוראות תקנה 3(4) לתקנות העיריות (מכרזים), תשמ"ח-1987, ובהתאם להמלצת הגורמים המקצועיים בעירייה, הועדה מכריזה כי הספק ענבל אליאב  הוא הגורם היחיד המקיים את הפעילות כמפורט לעיל.

· רכישת מעקות 
התבקשתי ע"י אגף שפ"ע לרכוש 70 יח' מעקה בטיחות.
מדובר במעקה בטיחות בעל 2 קשתות באורך 2 מ' ללא התקנה.
התקבלו הצעות מחיר: 
· יהודה גדרות – הציע סה"כ 24,800 ₪ + מע"מ 
· ח.ממרוד בע"מ – הציע סה"כ 31,550 ₪ + מע"מ
· שרגרף בע"מ – הציע 26,975 ₪ + מע"מ

החלטה: 
לאחר ששמענו את דבריו של מנהל הרכש, הועדה מחליטה להתקשר עם הספק שהצעתו הזולה ביותר – "יהודה גדרות" ע"פ הצעתו. מדובר בהתקשרות הפטורה מחובת מכרז על פי תקנה 3{3} לתקנות העיריות {מכרזים} התשמ"ח 1987.

· ספורטיאדה 2026 
התבקשתי ע"י המנהל הכללי להתקשר עם חברת "השטיח המעופף" להשכרת 11 חדרים במלון באילת בתאריכים 13-17/10/26 
אני מציג בפניכם מסמך ממרכז הפועל שהוא המפיק הבלעדי של הספורטיאדה, במסמך זה ניתן לראות כי מרכז הפועל הסמיך את חברת "השטיח המעופף" באופן בלעדי כספק יחיד לרישום למלונות ספורטיאדה ואין אפשרות לפנות לספק אחר.
עלות 11 חדרים במלון לגונה דרך "השטיח המעופף" הוא 65,130 ₪ כולל מע"מ.



החלטה: 
לאחר ששמענו את דבריו של מנהל הרכש ולאור כך שחברת "השטיח המעופף" הנו הבלעדי להזמנת חדרים ממליצה הועדה להתקשר עם החברה לצורך הזמנת חדרים לספורטיאדה.





________________		__________________	______________
      שוקי קליין 		                רו"ח תומר ביטון		  עו"ד עדי אזולאי 
   מנכ"ל העירייה                                   גזבר		              מחלקה משפטית
